|  |
| --- |
| Dette er et eksempel på mal for **stiftelsesdokument og vedtekter** som kan brukes av virksomheter i et **klyngesamarbeid som ønsker å etablere en forening**. Malen skal ikke brukes dersom samarbeidet ikke har til hensikt å etablere en selvstendig juridisk person (det er laget en egen mal for samarbeidsavtale).  Innovasjon Norge understreker at malen:   1. kun er ment som et utgangspunkt og at hver av partene bør innhente juridisk bistand for å ivareta egne rettslige og kommersielle interesser; 2. ikke nødvendigvis er uttømmende og at det kan tenkes flere alternativer til løsningsforslagene i malen; og 3. brukes på eget ansvar og at Innovasjon Norge ikke er ansvarlig for eventuelle feil eller mangler i malen. |

**STIFTELSESDOKUMENT FOR**

**[NAVN PÅ FORENINGEN]**

[Dato] ble det avholdt stiftelsesmøte for [Navn på foreningen].

# Stiftere

Til stede som stiftere av foreningen var:

[Navn på klyngeselskap 1], organisasjonsnummer [nummer], [adresse] representert ved [navn på person som representerer klyngeselskapet]

[Navn på klyngeselskap 1], organisasjonsnummer [nummer], [adresse] representert ved [navn på person som representerer klyngeselskapet]

[Navn på klyngeselskap 1], organisasjonsnummer [nummer], [adresse] representert ved [navn på person som representerer klyngeselskapet]

[…]

# Foreningens vedtekter

Foreningens vedtekter (inntatt i et eget dokument) ble vedtatt. Vedtektene anses som en del av dette stiftelsesdokumentet.

# Valg av styre

Foreningens styre skal være som følger:

Styreleder: [Navn på person], [adresse]

Styremedlem: [Navn på person], [adresse]

Styremedlem: [Navn på person], [adresse]

Styremedlem: [Navn på person], [adresse]

[…]

# Medlemskontingent

Medlemskontingenten ble fastsatt til NOK [beløp].

\* \* \*

Foreningen ble stiftet ved stifternes signatur på dette stiftelsesdokumentet.

|  |  |
| --- | --- |
| **Navn på stifter** | **Signatur** |
| [Navn på klyngeselskap 1] |  |
| [Navn på klyngeselskap 2] |  |
| [Navn på klyngeselskap 3] |  |
| […] |  |

**VEDTEKTER FOR**

**[NAVN PÅ FORENING]**

# Navn, forretningsadresse og ansvar

## Foreningens navn er [Navn på foreningen].

## Foreningen har sin forretningsadresse i [navn] kommune.

## Foreningen er en selveiende og frittstående juridisk person med upersonlig og begrenset ansvar for gjeld.

# Formål og virkemidler

## Foreningens formål er å etablere et klyngesamarbeid for private og offentlige aktører med virksomhet innenfor [tema/sektor/bransje/etc.].

## Klyngesamarbeidet har til hensikt å:

### gi medlemmene tilgang på viktige produksjonsfaktorer, ideer og impulser til innovasjon gjennom samspill og samarbeid;

### øke verdiskapningen og lønnsomheten hos medlemmene; og

### ivareta medlemmenes felles interesser overfor offentlige myndigheter.

## Formålet skal søkes oppnådd blant annet gjennom:

### informasjonsformidling;

### møtevirksomhet;

### kompetanseutvikling;

### konferanser;

### kontakt, påvirkning og lobbyvirksomhet ovenfor offentlige myndighetene;

### stimulering til forsknings- og utviklingsprosjekter; og

### bedriftspresentasjoner.

## Dersom to eller flere av foreningens medlemmer ønsker å iverksette et prosjekt, står medlemmene fritt til å inngå egne prosjektavtaler eller andre avtaler om dette.

# Innmelding, utmelding og ekskludering

## Private og offentlige aktører som oppfyller vilkårene i pkt. 2.1, kan søke om medlemskap i foreningen gjennom å sende en skriftlig søknad til foreningen. Styret skal ta stilling til om søknaden skal innvilges eller avslås.

## Melding om utmelding må sendes til foreningen skriftlig. Medlemmet har ved utmelding ikke krav på å få tilbakebetalt innbetalt medlemskontingent eller andel av foreningens nettoaktiva.

## Styret kan ekskludere et medlem dersom:

### medlemmet ikke betaler fastsatt medlemskontingent;

### medlemmet opptrer i strid med foreningens formål; eller

### tungtveiende grunner ellers tilsier ekskludering.

# Årsmøte

## Gjennom årsmøtet utøver medlemmene den øverste myndighet i foreningen.

## Medlemmene har rett til å møte på årsmøtet, enten selv eller ved fullmektig etter eget valg. Fullmektigen skal legge frem skriftlig og datert fullmakt.

## Hvert medlem har én stemme.

## Innen seks måneder etter utgangen av hvert regnskapsår skal foreningen holde ordinært årsmøte. På det ordinære årsmøtet skal følgende saker behandles og avgjøres:

### Godkjennelse av årsregnskapet og årsberetningen.

### Valg av styreleder.

### Valg av styremedlemmer.

### Fastsettelse av medlemskontingent.

### Andre saker som et medlem har fremmet skriftlig for styret senest tre uker forut for årsmøtet.

## Årsmøtet innkalles av styret ved skriftlig henvendelse til alle medlemmer med kjent adresse. Innkallingen skal:

### angi tid og sted for møtet;

### være sendt senest en uke før årsmøtet skal holdes; og

### i et forslag til saksliste bestemt angi de saker som skal behandles på årsmøtet (forslag om å endre vedtektene skal gjengis i innkallingen).

## Årsmøtet åpnes og ledes av styrelederen. Dersom styrelederen ikke er til stede, velger årsmøtet en møteleder.

## Møtelederen skal sørge for at det føres protokoll for årsmøtet.

## Årsmøtet er vedtaksført med det antall stemmeberettigede medlemmer som møter.

## Årsmøtet avgjør som hovedregel saker ved alminnelig flertall. Følgende vedtak må fattes med tilslutning fra minst 2/3 av de avgitte stemmene:

### Vedtektsendringer.

### Oppløsning.

## Årsmøtet kan ikke behandle forslag som ikke er oppført på sakslisten (jf. pkt. 4.5.3), med mindre 3/4 av de fremmøtte krever det.

# Ekstraordinært årsmøte

## Ekstraordinære årsmøter holdes når styret bestemmer det eller minst 1/3 av foreningens medlemmer krever det.

## Med unntak av pkt. 4.4, gjelder pkt. 4 tilsvarende for ekstraordinære årsmøter.

# Styret

## Foreningen skal ha et styre med tre til fem medlemmer, hvorav én er styreleder.

## Styrets medlemmer og styrelederen velges av årsmøtet for ett år av gangen. Et styremedlem har rett til å tre tilbake før tjenestetiden er ute dersom særlig grunn foreligger. Styret skal gis rimelig forhåndsvarsel.

## Eventuell godtgjørelse til styreleder og styremedlemmer må fastsettes av årsmøtet.

## Forvaltningen av foreningen hører under styret. Styret skal:

### sørge for forsvarlig organisering av virksomheten;

### i nødvendig utstrekning fastsette planer og budsjetter for foreningens virksomhet;

### i nødvendig utstrekning fastsette retningslinjer for virksomheten;

### holde seg orientert om foreningens økonomiske stilling og plikter å påse at dets virksomhet, regnskap og formuesforvaltning er gjenstand for betryggende kontroll; og

### iverksette de undersøkelser det finner nødvendig for å kunne utføre sine oppgaver.

## Styret skal behandle saker i møte, med mindre styrelederen finner at sakene kan forelegges skriftlig eller behandles på annen betryggende måte.

## Styrelederen skal sørge for behandling av aktuelle saker som hører inn under styret. Styremedlemmene kan kreve at styret behandler bestemte saker.

## Styrebehandling varsles på hensiktsmessig måte og med nødvendig frist.

## Styremøtene ledes av styrelederen. Dersom styrelederen ikke er til stede, velger styret en møteleder.

## Styret er vedtaksført når minst halvparten av styrets medlemmer er til stede eller deltar i styrebehandlingen.

## Styret avgjør saker ved alminnelig flertall. Ved stemmelikhet teller møtelederens stemme dobbelt.

## Det skal føres protokoll over styrebehandlingen. Den skal minst angi tid og sted, deltakerne, behandlingsmåten og styrets beslutninger.

# Daglig leder

## Styret beslutter om foreningen skal ansette en daglig leder eller på annen måte engasjere en person til å stå for den daglige ledelsen. Dersom foreningen ikke ansetter en daglig leder eller på annen måte engasjerer en person til å stå for den daglige ledelsen, skal styrelederen utføre de oppgaver som etter dette pkt. 7 hører inn under den daglige ledelsen av foreningen.

## Daglig leder står for den daglige ledelse av foreningens virksomhet og skal følge de retningslinjer og pålegg styret har gitt.

## Den daglige ledelse omfatter ikke saker som etter foreningens forhold er av uvanlig art eller stor betydning. Daglig leder kan ellers avgjøre en sak etter fullmakt fra styret i det enkelte tilfellet eller når styrets beslutning ikke kan avventes uten vesentlig ulempe for foreningen. Styret skal snarest underrettes om avgjørelsen.

# Representasjon utad

## Styret representerer foreningen utad og tegner dets firma.

## Styret kan gi styreleder, styremedlemmer eller daglig leder rett til å tegne foreningens firma enten samlet eller enkeltvis.

## Daglig leder representerer foreningen utad i saker som inngår i den daglige ledelse.

# MedlemsKontingent

## Medlemskontingentens størrelse fastsettes av årsmøtet, jf. pkt. 4.4.4.

## Den fastsatte medlemskontingenten skal betales forskuddsvis innen en frist fastsatt av styret.

# Oppløsning

## Oppløsning av foreningen kan vedtas på ordinært eller ekstraordinært årsmøte med minst 2/3 flertall. Det skal velges et avviklingsstyre som skal forestå avviklingen. Det ordinære styret kan velges til avviklingsstyre og får stilling som avviklingsstyre dersom det ikke foretas noe særskilt valg av avviklingsstyre.

## Foreningens formue skal etter oppløsning og gjeldsavleggelse tilfalle det formål foreningen arbeider for å fremme. Ingen medlemmer har krav på foreningens midler eller andel av disse.